STIFTELSESdokument

[Dette er et juridisk paradigmedokument udarbejdet af Kromann Reumert. Paradigmet indgår som en del af et større vejledningskompleks til brug for kommuners stiftelse af aktieselskaber, der skal drive lokalplejehjem i overensstemmelse med lov om lokalplejehjem. Der henvises derfor i det følgende løbende til øvrige relevante vejledninger. Paradigmet indeholder desuden juridiske begreber, lovhenvisninger mv. og kræver konkret stillingtagen og tilpasning, og det anbefales derfor, at der søges juridisk rådgivning i forbindelse med tilpasningen.] 

[Husk at slette alle vejledende paradigmekommentarer.]

[Et kommunalt aktieselskab, som skal drive lokalplejehjem, er omfattet af selskabslovens ("SL") regler (med undtagelse af SL § 140), jf. § 3, stk. 1 og 2, i lov om lokalplejehjem. Dette indebærer, at stiftelsesdokumentet som minimum skal indeholde de krav, der følger af SL §§ 25-27.]

[Der skal være overensstemmelse mellem stiftelsesdokumentet og de vedlagte vedtægter, hvilket bl.a. indebærer, at den nominelle kapital og den nominelle stykstørrelse på aktierne skal være som angivet i vedtægterne.]

[Dette paradigme kan med fordel læses i sammenhæng med vejledning nr. 6 om selskabskapital - stiftelse og kapitalforhøjelser (kontantindskud, apportindskud).]

[bookmark: Text2][Stifter(ne)s navn(e), CVR-nr. og hjemstedsadresse(r)], har i dag den [dato, måned, år] besluttet at stifte et aktieselskab med navnet [selskabets navn] A/S. [Stiftelsesdokumentet og vedtægterne skal underskrives af stifteren/stifterne (ved de tegningsberettigede i kommunen/kommunerne) samme dag, som de er dateret.]

For selskabet gælder vedhæftede vedtægter. [Vedtægterne skal være underskrevet af stifteren/stifterne (ved de tegningsberettigede i kommunen/kommunerne).]

Stiftelsen skal have retsvirkning fra dags dato, ligesom stiftelsen i regnskabsmæssig henseende skal have virkning fra [dags dato / dato, måned, år]]. [Såfremt stiftelse sker ved apportindskud af en allerede "bestående virksomhed", jf. SL § 40, stk. 6, kan selskabet stiftes med regnskabsmæssig virkning tilbage i tid. For nærmere vejledning om stiftelseskapital henvises til vejledning nr. 6.]

[bookmark: Text81]Selskabet stiftes med en nominel kapital på DKK [beløb] [Minimum DKK 400.000, jf. SL § 4, stk. 2.] ved udstedelse af [antal] aktier af nominelt DKK [ 1 ]. [Stykstørrelsen på aktierne er valgfri, men det anbefales ved en ejerstruktur med flere ejere, at holde stykstørrelsen lav (eksempelvis DKK 1 som foreslået), hvilket giver den største fleksibilitet ift. sammensætning af ejerstrukturen (og dermed tilpasse stykstørrelsen til antallet af ejere), da det ikke er muligt at eje brøkdele af en aktie.] Aktierne tegnes ved indskud af DKK [beløb] pr. aktie af nominelt DKK [ 1 ], svarende til kurs [*]. [I forbindelse med fastlæggelsen af selskabskapitalen er det værd at have for øje (i) at aktionæren/erne i et aktieselskab hæfter med den kapital, de(n) har indskudt i selskabet, og (ii) at selskabskapitalen er bunden kapital i selskabet, dvs. kapitalen eksempelvis ikke kan udloddes som udbytte. 

[Nedenstående afsnit skal tilpasses ift. om selskabet stiftes ved kontant indskud eller ved apportindskud - eller en kombination heraf.]
[Aktierne indbetales kontant [og fuldt ud] / Aktierne indbetales ved indskud af [beskrivelse af apportindskuddet] (apportindskud). Der henvises i øvrigt til vedhæftede vurderingsberetning [og åbningsbalance]. [Selskabets stiftelseskapital kan tilvejebringes som (i) kontantindskud, (ii) som indskud af andet end kontanter (apportindskud), som f.eks. kan være indskud af aktiver (inventar o.lign.) eller medarbejdere, eller (iii) ved en kombination af kontantindskud og apportindskud. Hvis selskabet stiftes (helt eller delvist) ved apportindskud skal kommunen sikre, at dette foregår på markedsmæssige vilkår, og at stiftelsesdokumentet beskriver apportindskuddet (de indskudte aktiver skal kunne identificeres) og desuden vedhæftes en vurderingsberetning. Vurderingsberetningen har til formål at beskrive de indskudte aktiver, oplyse om hvorledes de indskudte aktiver er vurderet og vederlaget herfor, samt vurdere om den økonomiske værdi af de indskudte aktiver mindst svarer til de udstedte aktier og dermed dokumentere kapitalens tilstedeværelse ved registreringen. Vurderingsberetningen skal udarbejdes af en autoriseret revisor, og må ikke være foretaget tidligere end 4 uger før stiftelsesdokumentets underskrivelse. Vurderingsberetningen skal indeholde en åbningsbalance, såfremt selskabet ved stiftelsen overtager en "bestående virksomhed". Ved indskud af en ”bestående virksomhed” forstås indskud af en hel virksomhed (dennes aktiver og passiver) eller en gren heraf - og ikke kun et eller flere enkelte aktiver. For nærmere vejledning om stiftelseskapital, herunder kontantindskud, apportindskud og stiftelse ved indskud af en "bestående virksomhed" henvises til vejledning nr. 6.] 

Revisor er [navn], CVR-nr. [*], [adresse]. [Selskabets årsregnskab skal i henhold til § 9, stk. 2, i lov om lokalplejehjem revideres af en statsautoriseret eller registreret revisor.]

[bookmark: Text127]Tegningen af aktierne sker på vedlagte tegningsliste. Stifter[en/ne] tegner samtlige aktier. [Det er et krav, at aktierne "tegnes", og ifølge SL § 30 skal tegning af aktierne ske på stiftelsesdokumentet eller i et bilag til stiftelsesdokumentet. Til brug herfor findes nederst i dette paradigme en såkaldt tegningsliste.]

Tegningen og indbetalingen af kapitalen sker samtidig med underskrivelse af stiftelsesdokumentet.

[bookmark: Text17]Selskabets bestyrelse skal bestå af [navn], [navn], [navn] og [navn]. [Bestyrelsen skal i henhold til § 2, stk. 1-3 i lokalplejehjemsbekendtgørelsen, jf. § 4 i lov om lokalplejehjem, bestå af 4-5 medlemmer, der sammensættes således: 1 medlem repræsenterer den kommunale ejer (uanset antallet af ejere), 3 medlemmer vælges fra lokalområdet eller det lokale erhvervsliv, og 1 medlem vælges blandt medarbejderne på lokalplejehjemmet, såfremt de ønsker en medarbejderrepræsentant i bestyrelsen. For nærmere vejledning om bestyrelsens sammensætning og vederlag henvises til vejledning om ledelsessammensætning og vederlag (vejledning nr. 4).] Som formand for bestyrelsen er valgt [navn]. [Repræsentanten for den kommunale ejerkreds kan ikke udpeges til formands- eller næstformandsposten, jf. § 2, stk. 4, i lokalplejehjemsbekendtgørelsen.] [Det følger af selskabsloven, at forpersonen for bestyrelsen benævnes "formanden", ligesom næstforpersonen benævnes "næstformanden", og Erhvervsstyrelsen har udtalt, at selskaber skal bruge selskabslovens terminologi i selskabsretlige dokumenter, herunder stiftelsesdokument og vedtægter. Loven giver derfor ikke på nuværende tidspunkt mulighed for at anvende kønsneutrale betegnelser som "forperson" og "næstforperson". Af den grund benytter vi selskabslovens terminologi ("formand" og "næstformand") i vores paradigmer.] Bestyrelsen ansætter en direktion, der fra stiftelsen er [navn]. [Lederen af lokalplejehjemmet skal være medlem af den direktion, bestyrelsen ansætter, jf. § 5 i lov om lokalplejehjem. Dette stiftelsesdokument er udarbejdet under forudsætning af, at alene lederen af lokalplejehjemmet ansættes som direktør (selskabets direktion består således af én direktør)]

Selskabet afholder omkostningerne ved stiftelsen, der forventes at udgøre DKK [*]. [I henhold til SL § 26, nr. 6, skal stiftelsesdokumentet angive, om selskabet skal afholde omkostningerne ved stiftelsen og i bekræftende fald de anslåede omkostninger.]

[bookmark: Text129][Selskabet har indgået en [erhvervslejekontrakt] med [stifter/anden bygningsejer/anden tredjemand] vedrørende [beskrivelse af det lejede]. [Lejekontrakten] indebærer, at selskabet [beskrivelse af de økonomiske forpligtelser, der påhviler selskabet i henhold til lejekontrakten].]  [Såfremt der er indgået aftaler med stifteren/stifterne eller anden tredjemand (f.eks. bygningsejer og denne ikke er stifterkommunen selv), hvorved der kan påføres selskabet en væsentlig økonomisk forpligtelse, skal det beskrives i stiftelsesdokumentet, jf. SL § 27, stk. 1, nr. 2. Eksempelvis i tilfælde af at selskabet skal leje en stifterkommunes ejendom. Her skal oplysningskravet sikre, at der er grundlag for at vurdere, om værdien af det lejede er i overensstemmelse med lejen.]

[bookmark: Text123]Stifter[en/ne] bemyndiger hermed advokat [navn], med fuld substitutionsret, til (i) at anmelde stiftelsen til Erhvervsstyrelsen og til i forbindelse hermed at foretage sådanne ændringer og tilføjelser, som Erhvervsstyrelsen måtte kræve for at registrere stiftelsen, samt (ii) at foretage nødvendige registreringer i Det Offentlige Ejerregister. [Stiftelsen skal registreres senest 2 uger efter underskrivelsen af stiftelsesdokumentet, og registrering kan først ske, når selskabskapitalen er indbetalt.]

[Ved registreringen af stiftelse ved kontant indskud skal det over for advokaten dokumenteres, at der er sket indbetaling i henhold til det i stiftelsesdokumentet anførte vedrørende størrelsen af indbetalingen. Dokumentationen etableres ved, at indskudsbeløbet indbetales til advokatens klientkonto forud for registrering eller anmeldelse til registrering hos Erhvervsstyrelsen.]

[I tegningslisten angives de[n] kommune[r], der skal tegne aktier i selskabet i forbindelse med stiftelsen.]

Tegning af aktier

I henhold til foranstående stiftelsesdokument tegner undertegnede sig herved for følgende aktier:

[bookmark: Text3][Tegnerens navn] tegner nominelt aktier DKK [beløb] ([antal] aktier af nominelt DKK [ 1 ]).

[[Tegnerens navn] tegner nominelt aktier DKK [beløb] ([antal] aktier af nominelt DKK [ 1 ]).

